Christian Heinrich Friedrich Peters

Christian Heinrich Friedrich Peters (født 19. september 1813 i Koldenbyttel i det danske hertugdømmet Slesvig, død 18. juli 1890 i Clinton i New York i USA) var en tysk astronom.

Liv og virke
Peters studerte astronomi og matematikk under J. F. Encke ved Berlin-universitetet og arbeidet etter å ha tatt doktorgraden som assistent for matematikeren Carl Friedrich Gauss i Göttingen.

Sammen med geologen Sartorius von Walterhausen deltok han på en ekskursjon til Sicilia og ledet undersøkelser av vulkanen Etna. Senere arbeidet han ved observatoriet Capodimonte i Napoli, hvor han bl.a. studerte solflekker og i 1856 oppdaget en meget lyssvak komet (1846 VI). Da hans banebestemmelser ikke var riktige, ble kometen først gjenoppdaget i 1982.

Som følge av politisk uro måtte han 1849 flykte til Frankrike. Derfra dro han ubemidlet til Konstantinopel. På grunn av sine gode språkkunnskaper — Peters behersket i tillegg til en rekke europeiske språk også gammelgresk, latin, klassisk hebraisk, arabisk, persisk og tyrkisk — ble han ansatt som vitenskapelig rådgiver for Reshid Pascha, sultan Mejid IIs storvesir.

Utrustet med et anbefalingsbrev fra Alexander von Humboldt reiste Peters i 1854 til Nord-Amerika, hvor han oppsøkte observatoriet ved Harvard-universitetet. På kongressen til American Association for the Advancement of Science fortalte han om sine solobservasjoner. Peters var av den mening at solen var preget av voldsomme elektriske stormer. Han hadde også kommet frem til at solflekkene ikke bare beveget seg i ekvatorial retning, men også langs lengdegradene.

I tiden etter fikk Peters en stilling ved Dudley-observatoriet i Albany i New York. Han oppdaget han 25. juli 1857 en rekke kometer. Stillingen var imidlertid dårlig betalt, og det kom stadig til uenighet mellom vitenskapsmennene og arbeidsgiveren.
+ Oppdaget 48 asteroider: 72 Feronia  29. mai 1861 75 Eurydike  22. september 1862 77 Frigga  12. november 1862 85 Io  19. september 1865 88 Thisbe  15. juni 1866 92 Undina  7. juli 1867 98 Ianthe  18. april 1868 102 Miriam  22. august 1868 109 Felicitas  9. oktober 1869 111 Ate  14. august 1870 112 Iphigenia  19. september 1870 114 Kassandra  23. juli 1871 116 Sirona  8. september 1871 122 Gerda  31. juli 1872 123 Brunhild  31. july 1872 124 Alkeste  23. august 1872 129 Antigone  5. februar 1873 130 Elektra  17. februar 1873 131 Vala  24. mai 1873 135 Hertha  18. februar 1874 144 Vibilia  3. juni 1875 145 Adeona  3. juni 1875 160 Una  20. februar 1876 165 Loreley  9. august 1876 166 Rhodope  15. august 1876 167 Urda  28. august 1876 176 Iduna  14. oktober 1877 185 Eunike  1. mars 1878 188 Menippe  18. juni 1878 189 Phthia  9. september 1878 190 Ismene  22. september 1878 191 Kolga  30. september 1878 194 Prokne  21. mars 1879 196 Philomela  14. mai 1879 199 Byblis  9. juli 1879 200 Dynamene  27. juli 1879 202 Chryseïs  11. september 1879 203 Pompeja  25. september 1879 206 Hersilia  13. oktober 1879 209 Dido  22. oktober 1879 213 Lilaea  16. februar 1880 234 Barbara  12. august 1883 249 Ilse  16. august 1885 259 Aletheia  28. juni 1886 261 Prymno  31. oktober 1886 264 Libussa  22. desember 1886 270 Anahita  8. oktober 1887 287 Nephthys  25. august 1889
I 1859 fikk Peters et professorat i astronomi ved Hamilton College i Clinton, New York. Instituttet hadde et av de største teleskoper i Amerika. Astronomifaget hadde imidlertid ikke noen veldig høy anseelse i USA på dette tidspunktet, og også professoratet var dårlig betalt, så Peters lenge levet på et eksistensminimum. Hans observasjoner av solflekkene fra denne tiden ble først offentliggjort etter hans død.

Da Peters i 1861 oppdaget asteroiden Feronia, ble fagmiljøet igjen oppmerksom på ham. Peters hadde egentlig lett etter asteroiden Maja, som tidligere var oppdaget av H. P. Tuttle. I de følgende årene lyktes det ham å oppdage hele 48 asteroider. Kun Johann Palisa hadde større suksess på dette området.

Christian Heinrich Friedrich Peters døde 19. juli 1890 i Clinton.

Også hans eldre bror Christian August Friedrich Peters var en kjent astronom.

 Referanser 

 Eksterne lenker 
 engl. Biographie mit Liste aller entdeckten Asteroiden 

Peters, Christian Heinrich Friedrich
Kategori:Personer fra Kreis Nordfriesland
Kategori:Artikler i astronomiprosjektet